Diari Oficial de la Generalitat Valenciana


Sumari del DOGV 4632, del 18-11-2003 (2003/11367)

RESOLUCIÓ de 16 d'octubre de 2003, del director general d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció d'os de donants vius i implantació de teixit ossi i tendinós per a l'Hospital Mare de Déu dels Lliris d'Alcoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11736


Data del document
:   16-10-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * Alcoi
    * trasplantament d'òrgans
    * establiment hospitalari

RESOLUCIÓ de 16 d'octubre de 2003, del director general d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat d'extracció d'os de donants vius i implantació de teixit ossi i tendinós per a l'Hospital Mare de Déu dels Lliris d'Alcoi. [2003/X11961]
  
L'Hospital Mare de Déu dels Lliris obtingué una acreditació per a fer extracció d'os de donants vius i implantació de teixit ossi i tendinós mitjançant Resolució del secretari general de la Conselleria de Sanitat d'1 de juliol de 1998.
  
El director mèdic de l'hospital, Carlos Aracil Monllor, en representació de la Conselleria de Sanitat, presentà una sol·licitud de renovació d'acreditació per a l'Hospital Mare de Déu dels Lliris amb data 30 gener de 2003.
  
La Sotssecretaria per a l'Agència Valenciana de la Salut i la Direcció del Programa de Trasplantaments de la Comunitat Valenciana emeten informe favorable sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons que disposen l'Orde d'11 de desembre de 1992, de la Conselleria de Sanitat i Consum, sobre acreditació de centres sanitaris per a la pràctica d'activitat d'extracció i trasplantament d'òrgans i teixits, el Decret 27/1987, de 30 de març sobre autorització de Centres, Servicis i Establiments Sanitaris i el Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat.
  
2. Es complix el que establix el Reial Decret 2.070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i s'ha complit el que establix l'article 29.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet, els preceptes legals citats i els altres que hi siguen aplicables, resolc renovar l'acreditació per a l'activitat d'extracció d'os de donants vius i implantació de teixit ossi i tendinós a l'Hospital Mare de Déu dels Lliris. Esta acreditació és vàlida per un període de cinc anys, a partir de la data de la present resolució.
  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.
  
Per a l'activitat que s'acredita, el centre queda sotmés a la inspecció i control del Servici de Coordinació de Trasplantaments de la Comunitat Valenciana.
  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs ordinari davant del conseller de Sanitat en el termini d'un mes comptador des de l'endemà de la data de notificació.